ધ્રાંગધ્રાના ધારાસભ્ય પરષોત્તમ સાબરીયાની ધરપકડ રાજકીય ઈશારે કરવામાં આવ્યાનો કોંગ્રેસી ધારાસભ્ય લલિત કગથરાએ આક્ષેપ કર્યો હતો. કગથરાએ એવું જણાવ્યું હતું કે, સ્વચ્છ પ્રતિભા ધરાવતા સાબરીયાની રાજકીય કારકિદી ખતમ કરી દેવાનું રાજ્યસરકારનું આ ષડયંત્ર છે. સરકારના ઈશારે પોલીસે કરેલી કામગીરી નર્યું નાટક જ છે. આ કેસની તપાસમાં ખરેખર પોલીસે કોઈ પૂરાવા અમો સમક્ષ રજૂ કર્યા જ નથી. જેના કારણે આ કેસમાં પોલીસે રાજકીય ઈશારે ભૂંડી ભૂમિકા ભજવ્યાનું બહાર આવશે તેમાં બે મત નથી.